Document ID: 32009D0722

KOMISIJAS LĒMUMS
(2009. gada 29. septembris),
ar ko groza Lēmumu 2003/324/EK par atkāpi no pārstrādāšanas aizlieguma vienas sugas ietvaros kažokzvēru barībai Latvijā
(izziņots ar dokumenta numuru C(2009) 5550)
(Autentisks ir tikai teksts igauņu, latviešu, somu un zviedru valodā)
(2009/722/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 22. panta 2. punktu,
tā kā:
(1)
Regulas (EK) Nr. 1774/2002 22. panta 1. punkta a) apakšpunktā ir paredzēts aizliegums dzīvniekus barot ar pārstrādātām dzīvnieku olbaltumvielām, kas iegūtas no tās pašas sugas dzīvniekiem. Pēc apspriešanās ar attiecīgo zinātnisko komiteju var atļaut atkāpes no šā noteikuma attiecībā uz kažokzvēriem.
(2)
Komisijas 2003. gada 12. maija Lēmumā 2003/324/EK attiecībā uz atkāpi no pārstrādāšanas aizlieguma vienas sugas ietvaros saskaņā ar Eiropas Parlamenta un Padomes Regulu (EK) Nr. 1774/2002 (2) minētas dalībvalstis, kurās ir atļauts izmantot šo atkāpi, sugas, kuras drīkst barot ar pārstrādātām dzīvnieku olbaltumvielām, kas iegūtas no tās pašas sugas dzīvniekiem, un tajā ir izklāstīti noteikumi, saskaņā ar kuriem barošana var notikt.
(3)
Latvija ir iesniegusi pieprasījumu par atkāpi no pārstrādāšanas aizlieguma vienas sugas ietvaros kažokzvēriem un ir iesniegusi pietiekamu informāciju par pasākumiem, kas veikti, lai nodrošinātu riska kontroli sabiedrības un dzīvnieku veselībai.
(4)
Tāpēc attiecīgi jāgroza Lēmums 2003/324/EK.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/324/EK groza šādi.
1.
Lēmuma 1. pantu aizstāj ar šādu pantu:
“1. pants
Atkāpes Igaunijai, Latvijai un Somijai
1. Ievērojot Regulas (EK) Nr. 1774/2002 22. panta 2. punktu, Igaunijai, Latvijai un Somijai ir piešķirta atkāpe attiecībā uz šādu kažokzvēru barošanu ar pārstrādātām dzīvnieku olbaltumvielām, kas iegūtas no tās pašas sugas dzīvnieku liemeņiem vai liemeņu daļām:
a)
lapsas (Vulpes vulpes un Alopex lagopus); un
b)
jenotsuņi (Nycteroites procynoides).
2. Ievērojot Regulas (EK) Nr. 1774/2002 22. panta 2. punktu, Igaunijai un Latvijai ir piešķirta atkāpe attiecībā uz Amerikas ūdeles (Mustela vison) barošanu ar pārstrādātām dzīvnieku olbaltumvielām, kas iegūtas no tās pašas sugas dzīvnieku liemeņiem vai liemeņu daļām.”
2.
Lēmuma 5. pantu aizstāj ar šādu pantu:
“5. pants
Atbilstība šim lēmumam
Igaunija, Latvija un Somija nekavējoties veic vajadzīgos pasākumus, lai pildītu šo lēmumu, un šos pasākumus publicē. Dalībvalstis par to nekavējoties informē Komisiju.”
3.
Lēmuma 7. pantu aizstāj ar šādu pantu:
“7. pants
Adresāti
Šis lēmums ir adresēts Igaunijas Republikai, Latvijas Republikai un Somijas Republikai.”
2. pants
Šis lēmums ir adresēts Igaunijas Republikai, Latvijas Republikai un Somijas Republikai.
Briselē, 2009. gada 29. septembrī

Labels: 20
0
6
18
15